‘ফিলার থেরাপি’ মানেই বিপদ! ত্বক সুন্দর রাখতে গিয়ে স্মৃতিশক্তি হারাচ্ছেন সুন্দরীরা?

ওয়েব ডেস্ক: ত্বকের সৌন্দর্য ধরে রাখতে ফিলার থেরাপির (Filler Therapy) জনপ্রিয়তা বাড়ছে। তবে, এই চিকিৎসা পদ্ধতির ব্যবহারে ত্বকের কী ক্ষতি হচ্ছে? সেই সম্পর্কে বারবার সতর্ক করছেন বিশেষজ্ঞরা। ফিলার থেরাপির মাধ্যমে অল্প সময়ে ত্বকে যৌবনের ছোঁয়া আনলেও, এর ফলে স্বাস্থ্যে পড়তে পারে গুরুতর প্রভাব। বিশেষত অন্ধত্ব ও ব্রেন স্ট্রোকের মতো জটিলতার ঝুঁকি বাড়তে পারে বলে জানাচ্ছেন চিকিৎসকরা। এই থেরাপির ফলে রক্তনালীতে ফিলার ঢুকে শরীরের বিভিন্ন অঙ্গপ্রত্যঙ্গের ক্ষতি করতে পারে।

আরও পড়ুন: দীর্ঘ সময় বসে কাজ? হতে পারে পেটের সমস্যা!

চিকিৎসকরা আরও সাবধান করছেন, ফিলার থেরাপি কোনও চিকিৎসকের পর্যবেক্ষণ ছাড়াই করানো অনেক ক্ষেত্রে বিপজ্জনক হতে পারে। ত্বকে সরাসরি ইনজেকশন দেওয়ার সময় সতর্ক না থাকলে তা চোখের শিরায় ঢুকে দৃষ্টিশক্তি নষ্ট করতে পারে। এছাড়াও, মস্তিষ্কে রক্ত প্রবাহ আটকে গেলে ব্রেন স্ট্রোকের আশঙ্কাও থেকে যায়। সুতরাং, ত্বকের সৌন্দর্য বাড়াতে আগ্রহী ব্যক্তিদের এই থেরাপি গ্রহণের আগে অভিজ্ঞ চিকিৎসকের পরামর্শ নেওয়া জরুরি, যাতে ঝুঁকি কমানো যায়।